สาธารณสุขออกประกาศในราชกิจานุเบกษาให้โรคเมอร์สเป็นโรคติดต่ออันตราย
สาธารณสุข ออกประกาศในราชกิจานุเบกษาให้โรคเมอร์สเป็นโรคติดต่ออันตรายเพิ่ม
18 มิ.ย. 2558

เว็บไซต์ราชกิจจานุเบกษา ได้เผยแพร่ ประกาศกระทรวงสาธารณสุข เรื่อง เพิ่มเติมชื่อโรคติดต่ออันตราย โดยอาศัยอำนาจตามความในมาตรา 5 และ มาตรา 22 แห่งพ.ร.บ.โรคติดต่อ พ.ศ. 2523 รมว.สาธารณสุขจึงออกประกาศเพิ่มเติมชื่อโรคติดต่ออันตราย ลำดับที่ 7 คือ โรคทางเดินหายใจตะวันออกกลาง หรือ โรคเมอร์ส (Middle East Respiratory Syndrome – MERS)
พร้อมระบุอาการสำคัญว่า มีอาการไข้ ไอ หอบ บางรายมีอาการในระบบทางเดินอาหาร เช่น ท้องเสีย อาเจียน ในรายที่มีอาการรุนแรงมักมีอาการแสดงของดรคปอดอักเสบ ระบบทางเดินหายใจล้มเหลว อวัยวะล้มเหลว โดยเฉพาะไตวาย จนถึงขั้นเสียชีวิต
นอกจากนี้ได้ออกเป็นประกาศให้ โรคทางเดินหายใจตะวันออกกลาง หรือโรคเมอร์ส เป็นโรคติดต่อต้องแจ้งความ